ผมมีอาการปัสสาวะแสบขัด ช่วงต้นเดือนเมษายน ไม่แสบมากเป็นๆหายๆ เลยไม่ได้ไปตรวจเพราะเหมือนจะหายเอง แต่เป็นๆหายๆเกือบเดือนและมีอาการคันในท่อร่สมด้วย เลยไปร้านยาบอกอาการเภสัช ได้ยาฆ่าเชื้อมากิน แล้วหายแสบครับแต่มีอาการคันในท่ออยู่ กินยาจนครบหมดแผง แต่ยังไม่หายคันแต่ไม่แสบแล้ว เลยไปตรวจ มีการตรวจปัสสาวะด้วยบอกไม่เป็นไร ไม่ได้ให้ยา บอกแค่ดื่มน้ำเยอะๆไม่กลั้นปัสสาวะ แต่หลังจากกากนั้นเป็นอาทิตย์ผมยังคันอยู่ครับ มันไม่ได้คันตลอด จะมาเป็นช่วงๆ กดไล่บริเวณอัณฑะระหว่างท่อเผื่อบรรเทาการคันข้างใน กดแล้วเจอชัดเจนว่าคันข้างในอยู่ไม่หายขาด เลยซื้อยาอีกบอกอาการเภสัชเหมือนเดิม ได้ยาฟลอคทิลมา หนึ่งแผง กับ spornar 2แผงรวม 8 เม็ด กินครบหมดแล้วครับ ก็มีคันอยู่ แต่ตอนนี้ดูมีตุ่มขึ้นอวัยเพศ แต่ไม่แสบไม่คัน และตุ่มเล็กมากครับ แต่กังวลใจ กินยาเยอะไปหรือป่าว หรือว่าเป็นอะไร รบกวนคุณ ดูภาพด้วยครับ 
สวัสดีค่ะ การวินิจฉัยที่เป็นไปได้-ท่อปัสสาวะอักเสบจากการติดเชื้อโรคติดต่อทางเพศสัมพันธ์เช่นหนองในแท้ หนองในเทียม โรคเริม โรคซิฟิลิส การติดเชื้อไวรัสเอชไอวีหรือโรคเอดส์ และจากการติดเชื้อทริโคโมแนส มักมาด้วยอาการปัสสาวะคัน ระคายเคืองในท่อปัสสาวะ หรือมีหนองไหลจากท่อปัสสาวะ-การบาดเจ็บของท่อปัสสาวะ จากสาเหตุอื่นๆเช่น จากการใส่สายสวนปัสสาวะ ในระหว่างการผ่าตัด การคาสายสวนปัสสาวะ หรือการใส่คาท่อปัสสาวะในผู้ป่วยอัมพาต หรือจากการที่เยื่อเมือกบุท่อปัสสาวะได้รับสารก่อการระคายเคืองต่าง ๆ เช่น น้ำยาหรือสเปรย์ต่าง ๆ ที่ใช้สำหรับทำความสะอาดหรือดับกลิ่นบริเวณอวัยวะเพศแนะนำถ้าเป็นมาเรื้อรัง ไม่หาย มีอาการคันในท่อปัสสาวะมาก มีตุ่มน้ำที่อวัยวะเพศดังในรูป ปัสสาวะแสบขัด มีหนองไหล ควรไปพบแพทย์เพื่อตรวจคัดกรองโรคติดต่อทางเพศสัมพันธ์ ว่าเป็นโรคติดต่อทางเพศสัมพันธ์ชนิดใด จะได้ให้ยาฆ่าเชื้อได้ตรงกับโรค แพทย์จะเอาปัสสาวะหรือสารคัดหลั่งจากท่อปัสสาวะไปตรวจเพิ่มเติม หากไม่พบโรคติดต่อทางเพศสัมพันธ์อาจต้องหาสาเหตุอื่นๆดังกล่าวไปไม่ควรซื้อยามากินเองอีกแล้วค่ะ เพราะว่ายังไม่ทราบการวินิจฉัยที่แน่นอน ว่าท่อปัสสาวะอักเสบจากเชื้อใด ยาที่ได้มานั้นเป็นยารักษาเชื้อราค่ะ ซึ่งอาจจะยังไม่ตรงกับโรคที่เป็น ทำให้ยังมีอาการเรื้อรังแนะนำงดมีเพศสัมพันธ์ไปก่อน ใช้น้ำสะอาดล้างอวัยวะเพศภายนอกได้ หากจะมีเพศสัมพันธ์ในครั้งต่อไปควรใช้ถุงยางอนามัยเพื่อป้องกันโรคติดต่อทางเพศสัมพันธ์